Οι βασικοί πυλώνες και οι προαπαιτούμενες γνώσεις που θα πρέπει να έχει ο/η εκπαιδευτικός προκειμένου να πραγματοποιηθεί το εργαστήριο είναι οι εξής:

* Γνώσεις ηχογράφησης.
* Γνώσεις επεξεργασίας/δημιουργίας και σύνθεσης ήχων (προτείνεται η συμμετοχή του/της εκπαιδευτικού μουσικής στο εργαστήριο).
* Γνώσεις δημιουργίας βίντεο (σε περίπτωση δημιουργίας εικονογραφημένης ψηφιακής ηχοϊστορίας).

Η προετοιμασία του υλικού ποικίλλει ανάλογα με την τάξη για την οποία προορίζεται το εργαστήριο και συνοψίζεται στα παρακάτω:

* Επιλογή του κειμένου από τον/τη εκπαιδευτικό ή κατευθύνσεις για τη δημιουργία ηχοϊστορίας από τους/τις μαθητές/τριες.
* Καρτέλες συναισθημάτων και καταστάσεων οι οποίες θα αποτελέσουν αφόρμηση για τη δημιουργία ήχων και σύνδεση αφήγησης-ήχου-εικόνας
* Παιχνίδια αντιστοίχισης ήχων-εικόνων έτσι ώστε οι μαθητές/τριες να συσχετίσουν τις δύο αισθήσεις (ακοή – όραση)
* Συλλογή ηχητικών αρχείων που θα χρησιμεύσουν στην ηχοϊστορία ως εναλλακτική των ήχων που θα δημιουργήσουν οι μαθητές/τριες.
* Αρχεία μουσικής ή δημιουργία πρωτότυπης μουσικής που θα χρησιμοποιηθούν ως ηχητικό χαλί κατά την παραγωγή της ηχοϊστορίας.

Η χρήση Η/Υ συνδεμένου με projector και ηχεία θα ήταν πολύ χρήσιμη, δεν είναι όμως απαραίτητη.